钦定古今图书集成/理学汇编/学行典/第191卷 > 范焕
## 钦定古今图书集成/理学汇编/学行典/第191卷 > 范焕

按《吴县志》：范焕：焕弟同文，知临胊县。父就养，同文病
卒，焕闻讣，哭踊几绝，即衰绖而往。亲友以其贫甚，难
之。焕指河誓曰：“焕不能扶父柩归者，有如此水。”行半
月，舍舟而陆，逾二千里始达。囊空不敢启窆，西走济
南，佣书获资。东还，赁牛车舁父柩，过穆陵诸冈，牛疲
则躬推挽，八阅月始克抵吴葬之。